**О Т Ч Е Т**

**за дейността на НЧ”Светлина 1908” с.Еленово за 2023г**

 Читалищата в България са доброволни граждански обединения и уникални по своята същност. Заемали са винаги особено място в нашата история и са изиграли съществена роля за утвърждаване ценностите на българското общество.

 Днес читалищата работят и се развиват в ново,доста по-различно време и при доста по-различни условия. Днес читалищата са призвани да откликнат на по-нови потребности,нужни са нови методи и подходи за привличане на повече съмишленици.

 Традициите в читалищната дейност ,тяхното съдържание и формите им преминават дълъг и противоречив път в историята на народа и държавата ни . Новите повеи в духовния живот са вътрешните въпроси на българската институция – читалище.

 Ще се вгледаме по-отблизо в състоянието и процесите на читалищната дейност ,които протичат и назряват в тях. Дейността на читалището е съвкупност от няколко видове дейности :

1. **Библиотека и библиотечна дейност** :

Читалищната библиотека в с.Еленово не е модерна ,с ос-

таряло обзавеждане от 60- те години и крещяща нужда от ремонти и подобрения.Библиотеката предлага около 10 500 бр книги,освен това разполага с 3 бр компютри за потребители и един за служебни цели по проект”Глобални библиотеки”,както и мултифункционално устройство за преснемане и сканиране на документи, и мултимедиен проектор. През годината са придобити 163 книги ,като 63 са дарени от читатели, и 100 бр закупени по проект „Българските библиотеки-съвременни центрове за четене и информираност” към МК.

 Библиотеката провежда занимания по интереси с деца и учащи,летни развлекателни занимания и опознаване на селото.

 Изработват се поздравителни адреси,скръбни вести и възпоменания,различни видове справки,грамоти,обяви и др. с наличната копирно –размножителна техника.

 Провеждат се индивидуални уроци по компютърни умения за възрастни и деца,срещи,беседи,витрини и тематични изложби.

1. **Културна дейност:**

Този вид дейност се свежда до чествания,отбелязване на

местни и от национално значение празници и събития.

 Най-значимото културно събитие в Еленово си остава организирането и провеждането на ежегоден фолклорен събор „Еленово”,чието 8-мо издание предстои през месец май т.г.

 Не са много мероприятията с участието на читалището или като главен организатор,но всяко едно от тях е осъществено с много труд и е оставило свой отпечатък в живота на селото :

 Традиционни и постоянни са празниците,които се отбелязват – Бабин ден; Деня на баба Марта; Деня на самодееца;Осми март ,Коледа.

Съвместно с детската градина – откриване на учебна година ; коледни тържества ; Осми март ,деня на детето и края на учебната година . Редовно се използва мултимедията за изработка на презентации,филми и разглеждане на снимки .

 Тази година се забелязва засилване интересът към културни прояви от много живущи ,които ползват клуба – и мъже ,и жени , и пенсионери ,и непенсионери и се организират мероприятия.

1. **Художествена самодейност** – друга основна читалищна

дейност:

 В днешни дни самодейност се развива доста трудно. Хората намаляват,а и желанието за подобна дейност е ограничена . Желаещите да творят не са никак малко –наближават цифрата 30 и това е най-радостното, че има хора-творци,в чиито души има живец,ентусиазъм и отговорност . Струва си да се работи,да се жертват и лично време,и сили, и нерви и преодоляване на много неудачи. Нужни са обаче още повече средства ,за да се работи повече месеци в годината и оттам да дойдат по-качествени крайни продукти и още повече удовлетворения.

 Представянията на самодейните ни състави бележат ръст в развитието си – участията и наградите се увеличават :

Женска певческа група – участие в общински прегледи на худ.самодейност с втора награда и препоръка за участие в национални фестивали;участие в „Балкан фолк”Велико Търново с четири призови отличия;участие в „Кехлибарен грозд” с.Лозен,Харманли- първо място и златен медал;участие в „Събор край Тунджа” с.Баня;участие в местен събор „Еленово”,коледен концерт.

 Коледарска група – коледуване в гр.Нова Загора – в община,полиция,банкови учреждения,производствени фирми.Коледуване в селото на Бъдни вечер.

1. **Финансиране на читалището** :

Читалището набира средства по две направления – субсидия от

държавния бюджет ,разпределян от Община Нова Загора и собствени средства ,които са : членски внос,читателска такса,копирни услуги,рента от земя, и дарения. Финансовите сметки се водят от счетоводна къща – фирма „Каменаком” гр. Нова Загора. В счетоводната фирма се изготвят всички видове счетоводни документи, справки,удостоверения,отчети,които се приемат от читалищното настоятелство .

 Общият бюджет на читалището за 2023 г е 30 929 лв,в т.ч. 30023лв държавна субсидия и 906 лв собствени средства.

1. **Организационна дейност :**

Читалищното настоятелство се състои от 5 члена ,избрани на последно

отчетно-изборно събрание м.март 2022г :

 Председател : Диян Бонев и членове :

Цанка Радева , Светла Петрова,Стоян Марков , Стоядин Димитров.

 Проверителна комисия :

Председател – Радостина Маринова и членове :

Радостина Тенева и Грета Желева.

 В този си състав Настоятелството и Проверителната комисия са провели в отчетния период 5 заседания . По преценка на Председателя много често на заседанията са канени да участват и членовете на Проверителната комисия. Разглеждани и обсъждани са въпроси и проблеми за разрешаване в читалищната дейност,както и вземане на важни решения.

1. **Материално-техническа база :**

Съхранява се и се поддържа наличната материална база.

Ремонти и обзавеждания не са извършвани.

 **Заключение:**

 НЧ”Светлина 1908” с.Еленово,като всички останали читалища, има важна мисия- да продължи да бъде основният двигател на духовен живот за местната общност.Да работи за засилване интереса на деца и ученици към различни читалищни дейности.

 Изключително важна е ролята на читалищата за запазване на българските традиции и „светлина” ,която пази българския дух.

 Читалищно настоятелство